Die spelonkbaars (Dinoperca petersi) is 'n vis wat aan die ooskus van Afrika en Suid-Afrika voorkom tot by Mosselbaai. In Engels staan die vis bekend as Cavebass. Die kop, lyf en vinne is bruin en die liggaam is vol wit spikkels. Die vis word 75 cm lank en 6 kg swaar. Die agterste gedeelte van die dorsale vin is baie groter as die voorste gedeelte. Daar is twee wit strepe oor die kieudeksels. Die klein onvolwasse vissies se kleurpatroon is anders: hulle is silwer met bruin strepe oor die lyf met swart merke op die bruin gedeeltes. Die spelonkbaars kom in water van 5 – 75 m diep voor. Hulle skuil gewoonlik onder lyste of by die ingange van grotte. Hulle is meer aktief in die nag en vreet garnale, krappe en vis. Die vis is territoritaal en wanneer hulle verras word maak hulle tromgeluide met hul lugsakke. Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies Coastal Fishes of Southern Africa. Phil & Elaine Heemstra. 2004. ISBN 1-920033-01-7 http://fishbase.org/summary/Dinoperca-petersi.html Wikimedia Commons het meer media in die kategorie Spelonkbaars.